เมื่อวันที่ 27 ก.พ. 2567 ได้มีการแจ้งปัญหาเรื่องเสียงรบกวนจากกลุ่มบุคคลจำนวนหนึ่งที่ตั้งวงสุราบริเวณทางเข้าคอนโดนครหลวงเป็นประจำ ทำให้เกิดเสียงรบกวนต่อผู้คนที่อาศัยอยู่บริเวณรอบข้าง ซึ่งเกิดขึ้นราว ๆ ทุกสองวันหรือเกือบทุกวัน ไม่ใช่เพียงวันเสาร์-อาทิตย์ แต่รวมถึงวันธรรมดาด้วย ทำให้มีผลกระทบต่อการพักผ่อนของผู้ที่อาศัยอยู่บริเวณใกล้เคียงอย่างมาก

ซึ่งจากที่ได้แจ้งเรื่องไปแล้ว เมื่อวันที่ 5 มี.ค. 2567 ทางเจ้าหน้าที่ตำรวจก็ได้แก้ไขปัญหาโดยการเข้าไปกำชับกับผู้ดูแลคอนโดนครหลวงให้เตือนลูกบ้าน แต่ยังพบว่ามีลูกบ้านกลุ่มเดิมมาสังสรรค์และส่งเสียงดังรบกวนอยู่เช่นเดิม และแม้ว่าจะโทรศัพท์ไปแจ้งกับทางเจ้าหน้าที่ตำรวจสน.บางขุนนนท์แล้วกลุ่มบุคคลดังกล่าวก็ยังส่งเสียงรบกวนไม่ต่างจากเดิม หมายความว่าปัญหาที่แจ้งไปยังไม่ถูกแก้ไข และยังคงมีผลกระทบต่อสุขภาพจิตใจและการพักผ่อนของผู้ที่อาศัยอยู่บริเวณรอบข้างเช่นเดิม

ถึงแม้จะมีการเปิดเรื่องใหม่ผ่านเว็บไซต์ไปตั้งแต่วันที่ 10 มี.ค. 2567 ซึ่งเป็นเวลาเกือบ 20 วันแล้วตั้งแต่ที่เขียนเปิดเรื่องใหม่ไปผ่านเว็บไซต์ แต่ยังไม่มีความคืบหน้าใด ๆ ทว่าปัญหาที่กล่าวไปยังเกิดขึ้นซ้ำ ๆ ทุกวัน จึงขออนุญาตแจ้งเรื่องผ่านช่องทางไลน์อีกครั้ง